РЕПУБЛИКА СРБИЈА

 АП ВОЈВОДИНА

 ОПШТИНА СРЕМСКИ КАРЛОВЦИ

 ОПШТИНСКА УПРАВА

 Служба за заједничке послове

 **Број: 404-69/2019-I/3-2**

 **Датум: 24. 12. 2019. године**

 Сремски Карловци

 На основу чл. 55, 57. и 60. Закона о јавним набавкама („Сл. гласник РС” бр. 124/2012, 14/2015 и 68/2015), а у складу са чланом 20. Закона о јавно-приватном партнерству („Сл. гласник РС“, бр. 88/2011, 15/2016 и 104/2016) Општина Сремски Карловци, Трг Бранка Радичевића 1, Сремски Карловци, ПИБ 102828498, матични број 08139199 (у даљем тексту: Наручилац) упућује

**ПОЗИВ ЗА ПОДНОШЕЊЕ ПОНУДЕ**

у отвореном поступку јавне набавке **ЈН ОП 1.2.20.**

# ЈАВНА НАБАВКА ЗА ИЗБОР ПРИВАТНОГ ПАРТНЕРА ЗА ДОДЕЛУ ЈАВНОГ УГОВОРА О ЈАВНО-ПРИВАТНОМ ПАРТНЕРСТВУ БЕЗ ЕЛЕМЕНАТА КОНЦЕСИЈЕ ЗА РЕАЛИЗАЦИЈУ ПРОЈЕКТА – РЕКОНСТРУКЦИЈА, РАЦИОНАЛИЗАЦИЈА И ОДРЖАВАЊЕ ДЕЛА СИСТЕМА ЈАВНОГ ОСВЕТЉЕЊА У СРЕМСКИМ КАРЛОВЦИМА СПРОВОЂЕЊЕМ МЕРА УШТЕДЕ ЕЛЕКТРИЧНЕ ЕНЕРГИЈЕ ПРИМЕНОМ „LED“ ТЕХНОЛОГИЈЕ, О КОЈЕМ ЈЕ ПОЗИТИВНО МИШЉЕЊЕ ДАЛА РЕПУБЛИЧКА КОМИСИЈА ЗА ЈАВНО-ПРИВАТНО ПАРТНЕРСТВО БРОЈ 27/2019 ОД 15.07.2019. ГОДИНЕ.

**Назив Наручиоца:** Општина Сремски Карловци.

**Адреса Наручиоца:** Трг Бранка Радичевића 1, Сремски Карловци

**Интернет страница Наручиоца:** <http://sremskikarlovci.rs/>

**Врста Наручиоца:** Општина-јединица локалне самоуправе.

**Врста поступка јавне набавке:** **ЈАВНА НАБАВКА У ОТВОРЕНОМ ПОСТУПКУ.**

**Предмет јавне набавке:** **Избор стратешког партнера.**

**Опис предмета набавке:** Избор приватног партнера за доделу јавног уговора о јавно-приватном партнерству без елемената концесије за реализацију пројекта – реконструкција, рационализација и одржавање дела система јавног осветљења у Сремским Карловцима спровођењем мера уштеде електричне енергије применом „LED“ технологије, о којем је позитивно мишљење дала Републичка комисија за јавно-приватно партнерство број 27/2019 од 15.07.2019. године.

**Назив и ознака из општег речника набавке:**

71314200 Услуге у вези са управљањем енергијом

71314300 Саветодавне услуге у вези са енегетском ефикасношћу

50232100 Услуге одржавања уличне расвете

50232110 Пуштање у рад уређаја јавне расвете

45316000 Радови на инсталацији расветних и сигналних система

Енергетска услуга која је предмет јавне набавке према допунском речнику класификована је у одељку К (Остала својства за енергетику и дистрибуцију воде), у групи А (Својства за енергетику и дистрибуцију воде) под:

- КА03 За електричну опрему

- КА04 За електричне инсталације

**Критеријум** за доделу уговора: **ЕКОНОМСКИ НАЈПОВОЉНИЈА ПОНУДА.**

**Елементи критеријума су:**

**Нето садашња вредност укупних трошкова уговора – NPV(C) максимално до 90 пондера (Б1)**

**Уштеда годишње потрошње електричне енергије - ГУЕЕ** израженау kWh **максимално до** **10 пондера (Б2)**.

Уштеда годишње потрошње електричне енергије – ГУЕЕ, у периоду пуне примене мера уштеде, у понуди НЕ МОЖЕ БИТИ МАЊА од 60% у односу на референтну годишњу потрошњу електричне енергије из ОБРАСЦА 8., б) конкусне документације.

**УКУПАН број пондера једне понуде (Б)** (максимално 100) једнак је збиру Б1 + Б2 према формули:

 Б = Б1 + Б2

**Конкурсна документација се може преузети** у електронском формату са интернет странице Наручиоца <http://sremskikarlovci.rs/> као и на Порталу јавних набавки [www.portal.ujn.gov.rs](http://www.portal.ujn.gov.rs)

**Понуђач подноси понуду** у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара, непосредно или путем поште на адресу Наручиоца: Оштина Сремски Карловци, Трг Бранка Радичевића 1, 21205 Сремски Карловци, са назнаком: **,,Понуда у отвореном поступку јавне набавке за изборприватног партнера** **за реализацију пројекта јавно-приватног партнерства ради обављања комуналне делатности јавног осветљења, ЈН бр.** **ЈН ОП 1.2.20** – **НЕ ОТВАРАТИ”.**

На полеђини коверте (пошиљке) навести назив/пословно име и адресу понуђача, особу за контакт и број телефона за контакт**.**

У случају да понуду подноси група понуђача, **на коверти је потребно назначити да се ради о групи понуђача** и навести називе и адресу свих учесника у заједничкој понуди.

**Понуда се сматра благовременом ако је Наручилац исту примио најкасније до 18.02.2020. године до 11:00 часова.**

**Отварање понуда** ће се обавити јавно, по истеку рока за подношење понуда, дана **18.02.2020. године у 11:30 часова.**

Отварање понуда је јавно и може присуствовати свако заинтересовано лице.

У поступку отварања понуда активно могу учествовати само овлашћени представници понуђача.

Представник понуђача дужан је да достави уредно оверено овлашћење (потписано, заведено) за учествовање у отварању понуда.

**Оквирни рок** за доношење одлуке о додели уговора је  **10 дaнa** од дана отварања понуда.

**Додатна** обавештења:

Овај позив је објављен у «Службеном гласнику РС», бр. 93, 26. децембра 2019. године.

Питања треба упутити **путем електронске поште**, на имејл адресу: *javnenabavkesk@gmail.com* са назнаком: **„Захтев за додатним информацијама или појашњењима конкурсне документације – ЈН ОП 1.2.20“**.

Захтеви за додатним информацијама и појашњењима конкурсне документације телефоном, није дозвољено. **Питања морају бити достављена Наручиоцу радним данима (понедељак-петак) од 09:00 до 15:30 часова. Уколико питања не стигну у назначеном периоду сматраће се да су стигла првог наредног радног дана.**

**Контакт особа:** Здравко Војновић, mejl:*zdravko**\_vojnovic@vektor.net*

 КОМИСИЈА ЗА ЈАВНУ НАБАВКУ